“โนมูระ” วางเป้า SET ปีหน้า 1,800 จุด ชู 17 หุ้น “ท็อปพิก”
“บล.โนมูระ พัฒนสิน” วางเป้า SET ปี 66 ที่ 1,800 จุด พร้อมคัด 17 หุ้น “ท็อปพิก” น่าลงทุน AAV, AOT, AMATA, CPALL, CRC, GPSC, GULF, SCGP, CBG, BAM, BBL, SPA, ICHI, SAPPE, BE8, ONEE และ MC
“บล.โนมูระ พัฒนสิน” วางเป้า SET ปี 66 ที่ 1,800 จุด พร้อมคัด 17 หุ้น “ท็อปพิก” น่าลงทุน AAV, AOT, AMATA, CPALL, CRC, GPSC, GULF, SCGP, CBG, BAM, BBL, SPA, ICHI, SAPPE, BE8, ONEE และ MC
25 ธ.ค. 2565

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ โดยประเมิน SET Index บนสมมติฐาน EPS ตลาดปี 2566 ที่ 105 บาท/หุ้น เติบโต 6% จากงวดเดียวกันของปีก่อน และให้ดัชนีเป้าหมายปี 2566 ที่ 1,800 จุด (อิงระดับ ERP ที่ค่าเฉลี่ย 3.06%) รับแรงหนุนจากการฟื้นตัวของเศรษฐกิจในประเทศ ผสาน China Reopening ช่วยเพิ่มอัตราเร่งดุลบัญชีเดินสะพัดไทยเริ่มพลิกกลับมาเป็นบวกได้ +4.5% ของ GDP หนุนเศรษฐกิจไทยปี 2566-2567 เติบโตสูง +3.8% แนะนำถือน้ำหนักหุ้นไทย 65-70%, หุ้นต่างประเทศคงไว้ที่ 10-15%, พันธบัตร 15% และถือสินทรัพย์ทางเลือกอื่นๆ ราว 5%
ส่วนส่วนพอร์ตการลงทุนเป็น Barbell Portfolio ที่ยืดหยุ่น แต่เน้น Domestic Plays ซึ่งได้ประโยชน์จากการฟื้นตัวของเศรษฐกิจไทยและภูมิภาคเป็นหลัก ได้แก่ (1) กลุ่ม Consumer และ Reopening ที่เติบโต/ฟื้นตัวไปกับธีม China Reopening (2) ผสานกลุ่ม Anti-Commodity ที่ได้ประโยชน์ราคาพลังงานผ่านจุดสูงสุด และกระแส EV Ecosystem กำลังเติบโต (3) Farm Income จะเห็นภาพเศรษฐกิจกลุ่มประชาชนฐานรากคึกคักรับการเลือกตั้ง (4) เลือกรายตัวสำหรับหุ้นกลุ่ม High Growth ที่จะเป็นกลุ่มแรกที่ตลาดพิจารณาดึงสถานะกลับ หลังจากการเร่งปรับดอกเบี้ยนโยบายเพื่อรับมือเงินเฟ้อพ้นจุดที่แย่สุด แต่กำไรต้องเติบโตคาดหวังได้จริง หรือ Value
สำหรับกลุ่มหุ้นคุณค่าที่มี Valuation ถูก และพ้นจุดที่แย่สุดไปแล้ว อีกทั้งตลาดมีความคาดหวังน้อย โดยหุ้นท้อปพิก ปี 2566 แนะนำ บริษัท เอเชีย เอวิเอชั่น จำกัด (มหาชน) หรือ AAV, บริษัท ท่าอากาศยานไทย จำกัด (มหาชน) หรือ AOT, บริษัท อมตะ คอร์ปอเรชัน จำกัด (มหาชน) หรือ AMATA, บริษัท ซีพี ออลล์ จำกัด (มหาชน) หรือ CPALL, บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC, บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC, บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF, บริษัท เอสซีจี แพคเกจจิ้ง จำกัด (มหาชน) หรือ SCGP, บริษัท คาราบาวกรุ๊ป จำกัด (มหาชน) หรือ CBG, บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM และ ธนาคารกรุงเทพ จำกัด (มหาชน) หรือ BBL 
ขณะที่กลุ่ม Mid-Small Cap Play แนะนำ บริษัท สยามเวลเนสกรุ๊ป จำกัด (มหาชน) หรือ SPA, บริษัท อิชิตัน กรุ๊ป จำกัด (มหาชน) หรือ ICHI, บริษัท เซ็ปเป้ จำกัด (มหาชน) หรือ SAPPE, บริษัท เบริล 8 พลัส จำกัด (มหาชน) หรือ BE8, บริษัท เดอะ วัน เอ็นเตอร์ไพรส์ จำกัด (มหาชน) หรือ ONEE และ บริษัท แม็คกรุ๊ป จำกัด (มหาชน) หรือ MC 